Public procurement notice: Contract Award Notice
Published: 2025-07-07
Buyer: Køge Afløb A/S
Country: DK
Region: DK021
Contract type: Works
Procedure: Negotiated with prior call for competition
CPV classification: 44000000 | 44112000 | 44113000 | 44141000 | 44141100
Estimated value: 35423000 DKK
Award criteria: price, quality

Technical requirements: Udbuddet gennemføres som et udbud med forhandling i henhold til udbudslovens  § 61, stk. 1, litra a og litra c. Begrundelsen for valg af udbudsform er, at Projektet omfatter et komplekst anlæg, som nødvendiggør inddragelse af entreprenørens tekniske viden og kompetencer, herunder i forhold til udførelsesmetode, samt håndtering af væsentlige aktiviteter og risici for at sikre anlæggets drift.

Udbudsformen betyder, at processen i hovedtræk indeholder følgende aktiviteter:
1. Alle interesserede virksomheder kan på baggrund af udbudsbekendtgørelsen ansøge om prækvalifikation ("åben runde").
2. På baggrund af de modtagne prækvalifikationsansøgninger prækvalificerer Bygherre tre ansøgere .
3. Prækvalificerede ansøgere kan afgive tilbud ("lukket runde").
4. Efter tilbudsfristens udløb beslutter Bygherre, om der skal træffes tildelingsbeslutning på grundlag af de indledende tilbud. Træffes der ikke tildelingsbeslutning, indleder Bygherre forhandlinger. 
5. På baggrund af forhandlingerne kan Bygherre tilrette udbudsgrundlaget og tilbudsgiverne opfordres til at afgive reviderede eller endelige tilbud.
6. Efter udløbet af tilbudsfristen for de endelige tilbud , tildeler Bygherre kontrakten til den tilbudsgiver, som har afgivet det tilbud, som afspejler bedste forhold mellem pris og kvalitet. 

Bygherre yder ikke vederlag til tilbudsgiverne for deltagelse i udbuddet. 

Hvis Bygherre vælger at indlede forhandlinger, anser Bygherre sig for berettiget til at forhandle om alle tilbud, herunder tilbud, som må betragtes som ukonditionsmæssige og/eller som indeholder forbehold (herunder forbehold over for Mindstekrav eller grundlæggende vilkår i udbudsgrundlaget).

Bygherre forbeholder sig ret til at gennemføre flere forhandlingsrunder, ligesom Bygherre forbeholder sig ret til at forhandle skriftligt med tilbudsgiverne, dvs. uden afholdelse af forhandlingsmøder.

Vælger Bygherre at indlede forhandlinger, vil Bygherre forud for forhandlingsmøderne udsende en dagsorden til tilbudsgiverne. Hvis Bygherre efter forhandlingsmøderne ønsker at ændre udbudsmaterialet, vil sådanne ændringer blive meddelt samtlige tilbudsgivere forud for den efterfølgende tilbudsfrist.
 Bygherre kan efter de indledende forhandlingsmøder indkalde reviderede tilbud, idet Bygherre kan forbeholde sig at træffe tildelingsbeslutning på grundlag af disse tilbud. Alternativt kan Bygherre vælge at indkalde endelige tilbud.
Køge Afløb A/S (herefter “Bygherre”) står foran en udbygning af renseanlægget i Køge, idet renseanlægget efter en ombygning skal kunne håndtere fjernelse af mikroforurening ("Projektet"). Bygherre har i dialog med Køge Kommune besluttet at overopfylde eksisterende lovgivningskrav til fjernelse af mikroforurening, idet Bygherre først og fremmest vil fjerne mikroforurening fra hele den spildevandsmængde, der ledes til Køge Egnens Renseanlæg og ikke kun fra spildevandet fra det udvidede Sjællands Universitetshospital som en punktkilde, som lovgivningen foreskriver. Projektet er af Miljøstyrelsen blevet udnævnt som fyrtårnsprojekt under MUDP (Miljøteknologisk Udviklings- og Demonstrationsprogram), og modtager tilskud til at udvikle den nye renseløsning.

Det er Bygherres vurdering, at realisering af Projektets målsætninger kun kan ske ved anvendelse af en kombination af OxyBlye Bio3 TM og Carbablue UpTM. Bygherre har derfor uden udbud indgået en særskilt kontrakt om Projektets teknologipakke med et konsortium bestående af SUEZ Water A/S og EnviDan A/S (herefter ”Konsortiet”). Konsortiet står for den samlede teknologipakke indeholdende procesdesign, projektering, levering, montage og indkøring af Projektets maskin- og El/SRO-del. Konsortiet udarbejder ligeledes et vejledende bygningsdesign, som skal tilpasses teknologipakken. Bygningsentreprisen skal derfor udføres i tæt samarbejde med Konsortiet.

Dette udbud omfatter Projektets Civil Works-kontrakt (udførelse af bygningsentreprisen). Bygningsentreprisen udbydes i en hovedentreprise og omfatter i hovedtræk følgende ydelser: 

- Etablering, drift og fjernelse af byggeplads, skurby m.m.
- Udførelse af bygning i henhold til projektmaterialet til facilitering af de beskrevne renseteknikker
- Udførelse af bundplader inkl. fundering og udsparinger/indstøbningsdele
for 2 stk. siloer til Granulated Active Coal (GAC), 1 tank til Liquidated Oxy-
gen (LOX) og et mindre teknikhus
- Udførelse af ledningsarbejder for nye rørføringer på renseanlægget
- Udførelse af mindre ombygningsarbejder på det eksisterende renseanlæg
- Udførelse af landskabsarbejder og adgangsvej.

Derudover indeholder kontrakten optioner/stipulerede ydelser inden for jord, vej (knust asfalt, beton og tegl, brolægning, bundsikring og - grus), afløb i jord og vinterforanstaltninger).

I udbudsbekendtgørelsen har Bygherre angivet varighed af kontrakten til 60 måneder. Bygherre bemærker, at denne periode alene afspejler den forventede udførelsesperiode (hvoraf en del er sammenfaldende med Konsortiets udførelsesperiode). Både varighed og tidspunktet for udførelsesperioden kan ændrer sig. Kontrakten ophører, når hver part har opfyldt de forpligtelser, som påhviler denne i medfør af kontrakten.
Der henvises til udbudsbetingelser for nærmere beskrivelse af underkriteriet Pris.
Der henvises til udbudsbetingelser for nærmere beskrivelse af underkriteriet Projektgennemførelse.
I henhold til LBK nr. 593 af 2.6.2016 om lov om Klagenævnet for Udbud (med senere ændringer)gælder følgende klagefrister i relation til gennemførelse af 
udbud: 
Klage over ikke at være prækvalificeret skal være indgivet til Klagenævnet for Udbud 
inden 20 kalenderdage regnet fra dagen efter den dag, hvor ordregiveren har afsendt en underretning til de berørte ansøgere om, hvem der er blevet prækvalificeret, hvis 
underretningen har angivet en kort redegørelse for de relevante grunde for beslutningen, jf. lovens § 7, stk. 1. Klage over udbud eller beslutninger omfattet af udbudslovens afsnit II eller III eller forsyningsvirksomhedsdirektivet, som ikke er omfattet af stk. 1, skal være indgivet til Klagenævnet for Udbud inden 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort. 
jf. lovens § 7, stk. 2. Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstillperioden, jf. lovens § 6, stk. 4. I tilfælde, hvor klagen ikke er indgivet i standstillperioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1. Samtidig med indgivelse af klage skal der indbetales et klagegebyr på 20 000 DKK til Klagenævnet for Udbud.


Winner: Zacho-Lind A/S
Award value: 35423000
Number of bids: 2